फास्फेट खनिज
खनिज फास्फेटों का सर्वाधिक प्रयोग फास्फेट उर्वरकों के निर्माण में होता है। फास्फेटीय चट्टान को चूर्ण करके सल्फयूरिक अम्ल से अभिकृत करने पर सुपरफास्फेट बनता है। इस पदार्थ का प्रयोग उर्वरक के रूप में अत्यधिक होता है। साधारण फास्फेटीय चट्टान के चूर्ण में ३०-४०% फास्फोरस पेंटॉक्साइड, ३-४% फ्लोरीन तथा भिन्न मात्राओं में चूना रहता है। फ्लोरीन की उपस्थिति के कारण चट्टानों का फास्फेट पौधों के लिये उपलब्ध रूप में नहीं रहता। अम्लों की अभिक्रिया से इनके फास्फेटों को उपलब्ध बनाया जाता है। इन अम्लों में सल्फयूरिक अम्ल, नाइट्रिक अम्ल तथा हाइड्रोक्लोरिक अम्ल प्रमुख रूप से प्रयुक्त किए जाते हैं। भारतवर्ष में सन् १९५७ में करीब १ १/१ लाख टन सुपरफास्फेट का वितरण हुआ। फास्फेटीय चट्टानों से फास्फोरिक अम्ल की भी प्राप्ति की जाती है, जो निम्न कोट की फास्फेटीय चट्टानों को त्रयंगी-फास्फेट बनाने के काम करता है। ऐसे फास्फेटों में फास्फोरस की मात्रा अधिक होने के कारण किसानों को कम मात्रा में उर्वरक डालना पड़ता है। फास्फेट उर्वरकों की उपयुक्तता के लिये आवश्यक है कि उनका फास्फोरस विलेय अवस्था में हो।
इफको
60 के दशक के मध्य तक सहकारी क्षेत्र देश में उपयोग में लाए जाने वाले लगभग 70 प्रतिशत उर्वरकों का वितरण कार्य करता था। सहकारी क्षेत्र के पास उर्वरकों की बिक्री के लिए पर्याप्त आधारभूत ढांचा तो था परन्तु अपनी कोई उत्पादन इकाई न होने की वजह से इसे सार्वजनिक/निजी उर्वरक विनिर्माताओं पर निर्भर रहना पड़ता था। इस बाधा को दूर करने और मांग तथा आपूर्ति के अंतर को कम करने की दृष्टि से एक सहकारी समिति बनाने का निर्णय किया गया, जो किसानों की आवश्यकताआ को पूरा कर सके। अतः देश भर की सहकारी समितियों ने अपने हितों की रक्षा करने के लिए एक सहकारी संस्था, इफको का गठन किया। वर्ष 1967 में मात्र 57 समितियां इफको की सदस्य थीं जो अब बढ़कर 38,155 हो गई है।